
SAOPŠTENJE ZA MEDIJE

PREMIJERA NOVE SEZONE HBO ORIGINAL SERIJE „MOJA GENIJALNA PRIJATELJICA“
NA MAX STRIMING PLATFORMI

Beograd, 2. septembar 2024.

[bookmark: _Hlk121227505]Premijera četvrte, poslednje sezone HBO Original serije „Moja genijalna prijateljica“ (My Brilliant Friend), biće 10. septembra na Max striming platformi. 

Temeljena na bestseleru Elene Ferante, „Moja genijalna prijateljica“ prati Elenu Greko i njenu najvažniju prijateljicu u životu, Rafaelu „Lilu“ Ćerulo. Njih dve se upoznaju kao deca u Napulju pedesetih godina prošlog veka, a njihova priča proteže se kroz više od šest decenija, istražujući misteriju Lile, Elenine najbolje prijateljice, a ujedno i njenog najvećeg neprijatelja. Četvrti deo sage, pod nazivom „Priča o izgubljenoj devojčici“, osvrće se na zrele godine Elene i Lile. Upletene u vrtlog promena u Italiji krajem osamdesetih, dok se zemlja približava kraju decenije obeležene političkim nasiljem i društvenim nemirima, Elena i Lila se ponovo nalaze u istom komšiluku, suočene sa izazovima majčinstva i karijere, izdajama, pretnjama, nestancima i prirodnim katastrofama.
U glavnim ulogama su Alba Rohrvaher (Elena Greko/Lenù), Irena Maiorino (Rafaela Ćerulo/Lila), Fabricio Đifuni (Nino Saratore), Stefano Dionisi (Franko Mari), Ana Rita Vitolo (Imakulata), Pjer Đorđo Belokio (Pjetro Airota), Darija Deflorijan (Adel Airota), Lino Muzela (Marcelo Solara), Eduardo Skarpeta (Paskvale Peluso), Edoardo Peše (Mikele Solara) i Sonja Bergamasko (Marija Roza Airota).
[bookmark: _GoBack] „Moja genijalna prijateljica“ je serija u produkciji kompanija HBO i Rai, a četvrta sezona temelji se na bestseleru "Priča o izgubljenoj devojčici", četvrtoj knjizi iz kvadrilogije Elene Ferante. Priču i scenario potpisuju Elena Ferante, Frančesko Pikolo, Laura Paolući i Saverio Konstanco. Ovu sezonu režirala je Laura Bispuri, dok su izvršni producenti Saverio Konstanco, Paolo Sorentino, Dženifer Šur, Elena Rekija, Laura Paolući i Guido De Laurentis.
O kompaniji Warner Bros. Discovery
Warner Bros. Discovery (NASDAQ: WBD) je vodeća globalna kompanija u oblasti medija i zabave, koja stvara i distribuira najraznovrsniji i najpotpuniji svetski portfolio sadržaja i brendova u sferi televizije, filma i striminga. Prisutni u više od 220 zemalja i teritorija, i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

